CELEX: 32020D1580
Language: sk
Date: 2020-10-23 00:00:00
Title: Rozhodnutie Rady (EÚ) 2020/1580 z 23. októbra 2020, ktorým sa mení rozhodnutie (EÚ) 2020/721 s cieľom zahrnúť pozíciu, ktorá sa má v mene Európskej únie zaujať vo Výbore Medzinárodnej námornej organizácie pre ochranu morského prostredia na 75. zasadnutí a vo Výbore Medzinárodnej námornej organizácie pre námornú bezpečnosť na 102. zasadnutí, pokiaľ ide o schválenie obežníka MSC-MEPC.5 o vzorovej dohode týkajúcej sa oprávnenia uznaných organizácií, ktoré konajú v mene úradu

30.10.2020   
               
               
                  SK
               
               
                  Úradný vestník Európskej únie
               
               
                  L 362/15
               
            
         ROZHODNUTIE RADY (EÚ) 2020/1580
         z 23. októbra 2020,
         ktorým sa mení rozhodnutie (EÚ) 2020/721 s cieľom zahrnúť pozíciu, ktorá sa má v mene Európskej únie zaujať vo Výbore Medzinárodnej námornej organizácie pre ochranu morského prostredia na 75. zasadnutí a vo Výbore Medzinárodnej námornej organizácie pre námornú bezpečnosť na 102. zasadnutí, pokiaľ ide o schválenie obežníka MSC-MEPC.5 o vzorovej dohode týkajúcej sa oprávnenia uznaných organizácií, ktoré konajú v mene úradu
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Cieľom činnosti Únie v odvetví námornej dopravy by mala byť ochrana morského prostredia a ľudského zdravia a zlepšovanie námornej bezpečnosti.
                  
               
                     (2)
                  
                  
                     Očakáva sa, že Výbor Medzinárodnej námornej organizácie (IMO) pre námornú bezpečnosť na svojom 102. zasadnutí, ktoré sa bude konať 4. až 11. novembra 2020, (ďalej len „MSC 102“) spolu s Výborom IMO pre ochranu morského prostredia schváli obežník MSC-MEPC.5 o vzorovej dohode týkajúcej sa oprávnenia uznaných organizácií, ktoré konajú v mene úradu (ďalej len „obežník MSC-MEPC.5“).
                  
               
                     (3)
                  
                  
                     Očakáva sa, že Výbor IMO pre ochranu morského prostredia na svojom 75. zasadnutí, ktoré sa bude konať 16. až 20. novembra 2020, (ďalej len „MEPC 75“) spolu s Výborom IMO pre námornú bezpečnosť schváli obežník MSC-MEPC.5.
                  
               
                     (4)
                  
                  
                     Je vhodné stanoviť pozíciu, ktorá sa má v mene Únie zaujať na zasadnutiach MSC 102 a MEPC 75, keďže schválenie obežníka MSC-MEPC.5 môže rozhodujúcim spôsobom ovplyvniť obsah práva Únie, konkrétne smernicu Európskeho parlamentu a Rady 2009/15/ES (1).
                  
               
                     (5)
                  
                  
                     Schválením obežníka MSC-MEPC.5, ktorý nahrádza obežníky MSC/obež.710 a MEPC/obež.307, by sa vzorová dohoda týkajúca sa oprávnenia uznaných organizácií, ktoré konajú v mene úradu, aktualizovala a zosúladila s kódexom pre uznané organizácie (rezolúcie IMO MSC.349(92) a MEPC.237(65)). Prispelo by to k zvýšeniu presnosti, transparentnosti a zodpovednosti tak vlajkového štátu, ako aj uznaných organizácií na celosvetovej úrovni.
                  
               
                     (6)
                  
                  
                     Únia nie je členom IMO ani zmluvnou stranou príslušných dohovorov a kódexov. Rada by preto mala vyjadrením pozície Únie poveriť členské štáty.
                  
               
                     (7)
                  
                  
                     Rozsah pôsobnosti tohto rozhodnutia by sa mal obmedziť na obsah navrhovaného obežníka MSC-MEPC.5 v rozsahu, v akom uvedený obežník patrí do výlučnej právomoci Únie a môže mať vplyv na spoločné pravidlá Únie. Týmto rozhodnutím by nemalo byť dotknuté rozdelenie právomocí medzi Úniu a jej členské štáty.
                  
               
                     (8)
                  
                  
                     Rozhodnutie Rady (EÚ) 2020/721 (2) by sa malo zmeniť tak, aby obsahovalo odkaz na schválenie obežníka MSC-MEPC.5,
                  
               PRIJALA TOTO ROZHODNUTIE:
         
            Článok 1
            Rozhodnutie (EÚ) 2020/721 sa týmto mení takto:
            
                        1.
                     
                     
                        Názov sa nahrádza takto:
                        „Rozhodnutie Rady (EÚ) 2020/721 z 19. mája 2020 o pozícii, ktorá sa má v mene Európskej únie zaujať vo Výbore Medzinárodnej námornej organizácie pre ochranu morského prostredia na jeho 75. zasadnutí a vo Výbore Medzinárodnej námornej organizácie pre námornú bezpečnosť na jeho 102. zasadnutí, pokiaľ ide o prijatie zmien pravidiel 2, 14 a 18 a dodatkov I a VI prílohy VI k Medzinárodnému dohovoru o zabránení znečisťovaniu z lodí, častí A1, B, B-1 a B-2 až B-4 kapitoly II-1 Medzinárodného dohovoru o bezpečnosti ľudského života na mori, častí A-1 a B-1 Medzinárodného kódexu bezpečnosti pre lode používajúce plyny alebo iné palivá s nízkou teplotou vzplanutia a rezolúcie A.658(16) o používaní a umiestňovaní odrazových materiálov na záchranných prostriedkoch a schválenie obežníka MSC-MEPC.5 o vzorovej dohode týkajúcej sa oprávnenia uznaných organizácií, ktoré konajú v mene úradu.“
                     
                  
                        2.
                     
                     
                        Článok 1 sa nahrádza takto:
                        
                           „Článok 1
                           Pozíciou, ktorá sa má v mene Únie zaujať vo Výbore Medzinárodnej námornej organizácie pre ochranu morského prostredia na jeho 75. zasadnutí, je podporiť prijatie zmien pravidiel 2, 14 a 18 a dodatkov I a VI prílohy VI k Medzinárodnému dohovoru o zabránení znečisťovaniu z lodí stanovených v prílohe k dokumentu IMO MEPC 75/3 a podporiť schválenie obežníka MSC-MEPC.5 stanoveného v prílohe 8 k dokumentu IMO III 6/15. Uvedená pozícia sa vzťahuje na dotknuté zmeny a obežník v rozsahu, v akom tieto zmeny a obežník patria do výlučnej právomoci Únie a môžu mať vplyv na spoločné pravidlá Únie.“
                        
                     
                  
                        3.
                     
                     
                        Článok 2 sa nahrádza takto:
                        
                           „Článok 2
                           
                              1.   Pozícia, ktorá sa má v mene Únie zaujať vo Výbore Medzinárodnej námornej organizácie pre námornú bezpečnosť na jeho 102. zasadnutí, je schváliť obežník MSC-MEPC.5 stanovený v prílohe 8 k dokumentu IMO III 6/15 a podporiť prijatie zmien:
                              
                                          a)
                                       
                                       
                                          častí A-1, B, B-1 a B-2 až B-4 kapitoly II-1 Medzinárodného dohovoru o bezpečnosti ľudského života na mori stanovených v prílohe 1 k dokumentu IMO MSC 102/3;
                                       
                                    
                                          b)
                                       
                                       
                                          častí A-1 a B-1 Medzinárodného kódexu bezpečnosti pre lode používajúce plyny alebo iné palivá s nízkou teplotou vzplanutia stanovených v prílohe 2 k dokumentu IMO MSC 102/3;
                                       
                                    
                                          c)
                                       
                                       
                                          rezolúcie A.658(16) o používaní a umiestňovaní odrazových materiálov na záchranných prostriedkoch.
                                       
                                    
                           
                              2.   Pozícia uvedená v odseku 1 sa vzťahuje na dotknutý obežník a zmeny v rozsahu, v akom uvedený obežník a zmeny patria do výlučnej právomoci Únie a môžu mať vplyv na spoločné pravidlá Únie.“
                           
                        
                     
                  
                        4.
                     
                     
                        Článok 4 sa nahrádza takto:
                        
                           „Článok 4
                           Členské štáty sa týmto poverujú, aby vyjadrili súhlas s tým, že budú v záujme Únie viazané zmenami a obežníkom uvedenými v článkoch 1 a 2 v rozsahu, v akom uvedené zmeny a uvedený obežník patria do výlučnej právomoci Únie.“
                        
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 23. októbra 2020
            
               
                  Za Radu
               
               
                  predsedníčka
               
               S. SCHULZE
            
         
         
            (1)  Smernica Európskeho parlamentu a Rady 2009/15/ES z 23. apríla 2009 o spoločných pravidlách a normách pre organizácie vykonávajúce inšpekcie a prehliadky lodí a pre príslušné činnosti námorných úradov (Ú. v. EÚ L 131, 28.5.2009, s. 47).
         
            (2)  Rozhodnutie Rady (EÚ) 2020/721 z 19. mája 2020 o pozícii, ktorá sa má zaujať v mene Európskej únie vo Výbore Medzinárodnej námornej organizácie pre ochranu morského prostredia na 75. zasadnutí a vo Výbore Medzinárodnej námornej organizácie pre námornú bezpečnosť na 102. zasadnutí, pokiaľ ide o prijatie zmien pravidiel 2, 14 a 18 a dodatkov I a VI prílohy VI k Medzinárodnému dohovoru o zabránení znečisťovaniu z lodí, častí A-1, B, B-1 a B-2 až B-4 kapitoly II-1 Medzinárodného dohovoru o bezpečnosti ľudského života na mori, častí A-1 a B-1 Medzinárodného kódexu bezpečnosti pre lode používajúce plyny alebo iné palivá s nízkou teplotou vzplanutia a rezolúcie A.658(16) o používaní a umiestňovaní odrazových materiálov na záchranných prostriedkoch (Ú. v. EÚ L 171, 2.6.2020, s. 1).